**Referat af bestyrelsesmødet d. 2/9-17**

**Fraværende: Lene Jensen (suppleant HHX)**

1. Valg af dirigent: Maria
2. Valg af referent: Hanne
3. Godkendelse af dagsordenen
   * Vi valgte at ændre lidt i dagsordenen og startede med at holde 1 minuts stilhed for Lisbeth Østergaard, der var blevet bisat dagen før. Ulla fortalte om bisættelsen. Vi besluttede, at der skal sendes et eksemplar af det kommende FranskNyt med mindeordene til Lisbeth til niecen.
4. Godkendelse af referat fra bestyrelsesmøde d. 6.5.17: Godkendt
5. Planlægning af Generalforsamling d. 4.11 – har vi oplægsholder?
   * Christine kunne meddele, at dagsorden og indkaldelse er udsendt rettidigt. Marianne vil gerne være referent. Frank og Kirsten vil gerne være revisorer. Frank dog for sidste år, så det skal vi prøve at huske på til næste år. Leon vil gerne være ordstyrer. Vi afholder det på Institut Français.

Journée pédagogique: 3/11 i Århus, så man kan nå begge dele, da generalforsamlingen først starter kl. 16. Koordinatoren på CPH:DOX, Maria Ørbæk Christensen, har spurgt, om hun må komme og holde oplæg. De vil gerne have mere samarbejde med Fransklærerforeningen. Vi blev enige om, at vi brainstormer og skriver til Iben, hvad vi gerne vil bruge CPH: DOX til, inden for den næste uge. Der kom på mødet følgende forslag:

Hvordan kan vi komme på CPH: DOX i undervisningen (for folk der ikke bor i Hovedstadsområdet)?

Hvilket materiale kan vi hente bagefter?

Karin Mørch blev også nævnt som mulig oplægsholder.

* + Mht. placering af generalforsamlingen rent geografisk, blev vi enige om at følge Journée Pédagogiques placering fremover.
  + Middag: 19.00 Mette kontakter L’Éducation Nationale som første prioritet og Le Pavé som nr. 2

Dette afstedkom en diskussion om brug af midler i forbindelse med bestyrelsens arbejde, og Annette påpegede, at vi kunne sætte kontingent på punktet ”Budget 2017 og 2018”

1. Fraktioner – information om aktiviteter
   * Læreruddannelsen: Annette har sendt informationer til Christine, som kommer med i Nyt fra Formanden. Man vil lave et brush up for fransklærere der føler sig lidt rustne.
   * HHX: Iben: nye læreplaner som kommer med i FranskNyt. Årsmødet var velbesøgt.
   * Universiteterne: Lisbeth har også sendt noget til Christine. Søgningen til fransk (og humaniora) er gået ned. Selv om fagene er lukket ned på Handelshøjskolen, kommer de ikke på Universitetet. 26 ud af 44 pladser som 1. prioritet. Pladserne er dog fyldt op, fordi man har fyldt op med folk, de har haft fransk længere nede på prioriteringslisten. I Århus har Universitetet og Handelshøjskolen valgt at gå sammen, så der sammenlagt er 15 + 11 studerende. Der er mange flere mandlige studerende end før.
   * Grundskolen. Der er mangel på fransklærere i Kbh. Karin og Alexis skal have kontakt til privatskolerne, bl.a. for at få flere medlemmer til Fransklærerforeningen. Karin fortalte, at som resultat af den artikel, hun skrev, har hendes klasse nu fransk hver uge, så det lønner sig at gøre opmærksom på de udfordringer, man måtte synes at have.

Khader har samarbejde med Lærerseminariet i Århus.

1. Facebook til FLF medlemmer – vi har en, som kan aktiveres
   * Christine foreslog, at vi får aktiveret en facebookgruppe til medlemmer af facebookgruppen. HHX har en gruppe for medlemmer af Fransklærerforeningen KUN for HHX-undervisere.
   * Elise foreslog, at vi fik en IT-ansvarlig, der ”fletter” og regrupperer filerne fra Facebook, men efterhånden som diskussionen skred frem, blev dette forslag trukket tilbage.
   * Mette sagde, at det var en god idé at bruge det til information og kommunikation. Men hvem tager sig af hvad?
   * Ulla sagde at vi ikke kan styre og sætte grænser for medlemmernes aktive input på denne facebook. Idéen om at samle det og putte det i materialebanken er god, men må vi det pga. copyright.
   * Christine påpegede, at et bliver en stor opgave at samle det. Vi skal ikke pålægge nogen at gøre det.
   * Iben supplerede ved at sige, at folk skal selv melde sig ind, men at vi selvfølgelig skal have én til at godkende og acceptere dem – og melde dem ud.
   * Christine sagde, at vi skal passe på os selv og de opgaver vi påtager os. Vi blev enige om at diskutere videre en anden gang.
   * Annette: det skal på mødet inden generalforsamlingen
   * Ulla sørger for at Alexis og Karin bliver administratorer. Invitationen til medlemmerne bliver sendt ud via Dansklærerforeningens hus og til generalforsamlingen.
2. Platform til intern kommunikation – fx fælles googledrev.
   * Ulla kigger på Google group og Khader sender sine forslag til Ulla. Vi har en G-mail-konto.
   * Marias ledelse bruger Google og Google Docs.
3. Årsmøde for regionsrepræsentanter
   * Af forskellige årsager er årsmødet ikke blevet afholdt.

Christine: hvis vi skal holde et møde, skal det være for at bede dem gøre nogle af de ting, vi gerne vil have dem (med) til. Ellers vender vi tilbage til dem, når vi har noget.

* + Ulla vil gerne have alle regioner i gang med at lave paralleltekster. Ulla vender tilbage til det under kurser.

1. Fransk nyt
   * Mette: Jane sender regninger ud til de annoncører, der havde annoncer i i maj måned.
   * Iben vil lave en oversigt og give adgang til Jane, så det bliver lettere og mere overskueligt, hvor langt man er i indkrævningsprocessen.
   * Elise fortalte, at det elektroniske blad i maj måned fik positiv respons. Fremover skal der udkomme to om året. Solvej Aabo fra Nyborg Gymnasium kunne være interesseret i at være med til at redigere bladet. Den svenske delegation har set FranskNyt og er meget fascinerede. Måske kunne de være ”nye kunder i biksen”.
   * Mht. indholdet foreslog Iben, at man også kan spørge sine kolleger, om de har materiale, de har lyst til at dele. Elise viste eksempler på det norske og svenske FranskNyt. Elise og Iben opfordrede til at komme med input til februar-marts udgaven.
2. Konkurrencer i kommende år
   * Bonjourdefrance. Khader introducerede til Bonjour des pays Nordiques, som er til alle fransklærere, og hvor den interkulturelle kompetence kommer i spil. Vores præmie: de tre bedste idéer får et bourse til Nice. Khader vil lave et eksempel. Konkurrencen lanceres d. 15. december, og der skal være 30 opgaver fra de nordiske lande.
   * Elevkonkurrencer: Ulla, Khader og Elise snakker om det. Præmien: biografbilletter
3. DM i sprog 2017
   * Elise: Kunne det ligge andre steder end på Sjælland? Kunne man dele det op i begynder og fortsættere. Hvad med at man fik en bus, der samlede elever op. Christine: vil forsøge at hoppe på planlægningsvognen igen. Kontakter Leon og Institut Français. Måske kunne man omtænke planlægningen af det, så eleverne ikke kun er med i et kvarter i løbet af hele dagen.
4. Université du monde/ Bonjour de Scandinavie – deling af erfaringer
   * Mette: Det kan anbefales at tage på sprogkursus i Nice, og Elise, Khader og Mette deler gerne ud af deres erfaringer.
5. Kurser
   * Ulla: Kurset i brobygning i efteråret blev udskudt til foråret ’18
   * Kurset i synlig læring i september afholdes i København og Århus.
   * Fagdidaktisk kursus 21-22. november. Mange ting på plads men også mange løse ender. Pt. 40 tilmeldte og fristen er 1. oktober. Der er ca. 66 pladser i alt.
   * Forslag til nye kurser: 1) Innovative undervisningsformer i praksis: lærere udvikler decideret materiale, der er baseret på kernestoffet. 2) Interkulturel kompetence. 3) Evt. digitale kompetencer og dannelse – hvad menes der med det?
   * Vi diskuterede, hvordan sprogfagene kan bidrage, og Christine fortalte, at man i forbindelse med udarbejdelse af læreplanerne, havde tænkt: at sprogfagene i høj grad arbejder med digitale hjælpemidler og eleverne skal lære at være kritiske brugere fx: hvad kan vi bruge f.eks. Google Translate til og hvad er faldgruberne? Kritisk brug af hjælpemidlerne.
   * Ulla snakker med Tine om det.
   * Iben var på kursus i Digital Dannelse hos CPH:DOX, og her var det spørgsmål af typen: Hvad gør det ved en person at lave en dokumentar - både foran og bagved kameraet, der medvirkede til forme dannelsen. Måske kunne man invitere dem til at holde oplæg.
   * Elise: Bonjour du monde sender også oplægsholdere til udlandet, hvis man betaler vedkommendes logi og for undervisningen. Der er dygtige oplægsholdere.
   * Regionsrepræsentanterne inviteres til at holde kurser om paralleltekster
   * Udlandskurser: Ulla har længe gerne ville lave udlandskurset til Haiti, men det ser stadig ud til at være for farligt.

Tunesien kunne også være en mulighed, men Udenrigsministeriet anbefaler det ikke. Det kunne også være Metz/Strasbourg, Korsika, Vietnam, Djibouti. Ulla snakker med Elise og Khader om det.

1. Forsalg til beløbsramme ved gaver og repræsentation etc. (se bilag)
   * Mette spørger Jane om det og vi tager det op på næste møde. Christine reviderer sedlen med beløbsramme. Mette vil gerne have et fast beløb til kørsel.
   * Ulla: taksten til interne revisorer og indlæg til Fransknyt skal også med på listen over faste beløb. Overnatning på hotel skal være efter statens takst.
   * Elise: der er forskel på, om noget er frivilligt arbejde eller det er lønnet.
2. Balance august 2017
   * Mette gennemgik de budgetterede indtægter og udgifter og de reelle udgifter. Det underskud vi havde budgetteret med for 2017 (75.000) kan vi ikke blive ved med at have. Så vi kan overveje, om vi skal gøre det ene Fransknyt elektronisk, og om vi skal skære ned i de budgetterede udgifter til transport, overnatning og forplejning af bestyrelsen. HHX årsmødet er i år kommet på kursuskontoen. Udgiftssiden skal helst svare til indtægtssiden.

Mette laver et udkast til et opdateret budget, som vi får tilsendt før generalforsamlingen.

Elise: Hviderusland får tilsendt et papirblad og de får PDF af deres egen artikel.

1. Forslag til indkøb af kamera med mikrofon (Elise). Dette punkt nåede vi ikke.
2. Evt.

**Kl. 14-15**

Tine Brandt (den nye fagkonsulent) kom til en snak om fransk og det fremtidige samarbejde og et glas. Hun sagde, at hun ville gøre alt, hvad hun kunne – inden for de givne rammer – for at fremme sprog generelt.